b'\n_START_ARTICLE_\nMars Observer\n_START_PARAGRAPH_\nMars Observer je eden od neuspe\xc5\xa1nih Nasinih programov preu\xc4\x8devanja Marsa._NEWLINE_Izstreljena je bila septembra 1992. Enajst mesecev kasneje in dva dni pred vtirjenjem v Marsovo orbito je sonda prenehala oddajati radijski signal. Vsi poskusi ponovne vzpostavitve radijske zveze so bili neuspe\xc5\xa1ni. Natan\xc4\x8dnega vzroka za neuspeh odprave niso nikoli odkrili, najverjetneje pa je \xc5\xa1lo za preluknjano cev za gorivo, ki je ob iztekanju po\xc5\xa1kodovalo elektronske naprave na krovu.'